open-index/open-wikipedia-markdown huggingface dataset:
Tocane-Saint-Apre

**Tocane-Saint-Apre** on kunta Lounais-Ranskassa Dordognen departementissa Uuden-Akvitanian alueella. Se sijaitsee Dronne-joen varrella, noin 23 kilometriä Périgueux’n kaupungista länteen.

Kunnan alueella on useita linnoja, kuten 1100-luvulta peräisin olevan Château de Vernoden rauniot. Château de Fayolle on vanha keskiaikainen linnoitus. Se korvattiin linnalla 1400-luvulla. Seuraavan kerran linna rakennettiin vuonna 1766 arkkitehti Chauvinin suunnitelmien mukaan. 1800-luvun lopulla linnaa laajennettiin kahdella uudella sivupaviljongilla sekä uudella pohjoisjulkisivulla. Linna on kuulunut Fayollen markiisille vuodesta 1725 lähtien. 

## Lähteet

## Aiheesta muualla
Lian Li

**Lian Li** () on vuonna 1983 perustettu taiwanilainen tietokoneiden koteloihin ja oheislaitteisiin erikoistunut yritys. Yrityksen pääkonttori sijaitsee Keelungissa.

Lian Lin kotelot on valmistettu pääosin harjatusta alumiiniista ja yritys onkin tunnettu sen laadukkuudesta. Tomashardware arvosteli sivuillaan Lian Lin kotelon *Lancool 216* vuoden 2022 neljänneksi parhaimmaksi koteloksi. 

## Lähteet
Lempansån

**Lempansån** eli Lempansinjoki on joki Siuntiossa ja Lohjalla, Uudellamaalla. Joki kuuluu osaksi Siuntionjoen Natura 2000 -aluetta. Jokeen yhtyy Kivikoskenpuro ja Munkkaanoja. Lempansån laskee Siuntion Kirkkojokeen. Joessa elää muun muassa saukkoja ja purotaimenia. Joen varrella on koskia, kuten Munksinkoski.

## Huomioita

## Lähteet
Bilha

**Bilha** (, ’huoleton’) on Ensimmäisen Mooseksen kirjan henkilö. Hänet kuvataan Raakelin isän Laabanin orjattarena, joka annettiin Raakelille palvelijattareksi Raakelin ja Jaakobin avioitumisen jälkeen. Kun Raakel ei saanut lapsia, Raakel antoi Bilhan Jaakobille sijaissynnyttäjäksi. Bilha synnytti kaksi poikaa, jotka Raakel otti omakseen ja nimesi Daniksi ja Naftaliksi.

## Sukupuu
Bilhan sukupuu Raamatun mukaan:

## Lähteet
Dan (Jaakobin poika)

**Dan** (, vuoden 1938 raamatunsuomennoksessa **Daan**) oli Ensimmäisen Mooseksen kirjan mukaan ensimmäinen Jaakobin ja Raakelin palvelijattaren Bilhan kahdesta pojasta. Raamatun mukaan hän on israelilaisen Danin heimon perustaja. Raamatun mukaan Danilla oli poika nimeltä Husim. Simson oli Raamatun mukaan Danin heimoon kuuluva.

## Lähteet
Silpa

**Silpa** () oli Ensimmäisen Mooseksen kirjan mukaan Lean orjatar. Lean isä, Laaban, lahjoitti Silpan Lealle, kun Lea meni naimisiin Jaakobin kanssa. Raamatun mukaan Lea antoi Silpan Jaakobille synnyttääkseen hänelle lapsia. Silpa synnytti kaksi poikaa, jotka Lea otti omakseen ja antoi nimet Gad ja Asser. 

## Sukupuu
Silpan sukupuu Raamatun mukaan:

## Lähteet
August 08

**August 08** (oikea nimi *Ray Davon Jacobs*; 2. tammikuuta 1992 – 26. tai 28. elokuuta 2023) oli yhdysvaltalainen laulaja-lauluntekijä ja tuottaja.

August 08:n perhe oli kotoisin Comptonista Kaliforniasta. Hän varttui Kalifornian Lynwoodissa ja Long Beachissa. August 08 saavutti suosiota lauluntekijänä jo ennen omaa uraansa artistina. Hän solmi levytyssopimuksen 88risingin kanssa vuonna 2008 ja liittyi Jhené Aikon Def Jam Recordingsiin kytketyn Allel Sound -yhtiön artistiksi vuonna 2022. Hän oli ensimmäinen Allel Soundin kanssa levytyssopimuksen tehnyt. August 08 julkaisi albumit *Father* (2018) ja *Emotional CUH* (2020). Viimeiseksi albumiksi jäi elokuussa 2022 ilmestynyt *Seasick*. Siinä August 08 teki yhteistyötä Schoolboy Q:n, Jhené Aikon ja Jojin kanssa. Vuonna 2022 August 08 julkaisi myös EP:t *Towards the Sun* ja *Towards the Moon*. Hän sai musiikkiinsa vaikutteita R&B:sta ja elektronisesta tanssimusiikista.

August 08 oli mukana tekemässä muun muassa DJ Khaledin listaykköshittiä "I'm the One". Hän teki kappaleita myös muiden muassa Justin Bieberille, Quavolle ja Chance the Rapperille. Lisäksi hän oli tekemässä Walen kappaletta "Fashion Week". Kappaleessa "Tequila Sunrise" August 08 esiintyi GoldLinkin, Jackson Wangin ja Higher Brothersin kanssa. Kappaleessa "Midsummer Madness" hän esiintyi Higher Brothersin, Rich Brianin ja Jojin kanssa.  August 08 kuoli 31-vuotiaana julkistamattomasta syystä. Hänellä oli kaksi siskoa.

## Lähteet
Clementa C. Pinckney

**Clementa Carlos Pinckney** (30. heinäkuuta 1973 Beaufort – 17. kesäkuuta 2015 Charleston) oli yhdysvaltalainen demokraattipuolueen poliitikko ja protestanttinen pappi.

Pinckney sai humanististen tieteiden kandidaatin arvon Allen Universitysta vuonna 1995 ja valmistui Etelä-Carolinan yliopistosta julkishallinnon maisteriksi vuonna 1999. Lutheran Theological Southern Seminarysta hän valmistui vuonna 2008. Pinckney valittiin Etelä-Carolinan edustajainhuoneen jäseneksi vuonna 1996 ja Etelä-Carolinan senaattiin vuonna 2000. Osavaltion senaatin jäsenenä hän toimi loppuelämänsä ajan. Pinckney työskenteli African Methodist Episcopal Churchin pastorina. Hänet murhattiin yhtenä Charlestonin kirkkoammuskelun uhreista kesäkuussa 2015.

Pinckney oli vuodesta 1999 naimisissa Jennifer Benjaminin kanssa. Hänellä oli kaksi lasta: Eliana ja Malana.

## Lähteet
Isla Vistan joukkomurha

**Isla Vistan joukkomurha** oli 23. toukokuuta 2014 Kalifornian Isla Vistassa tehty joukkomurha, jossa 22-vuotias tekijä Elliot Rodger murhasi puukottamalla ja ampumalla kuusi ihmistä ennen itsemurhaansa. Lisäksi haavoittuneita oli neljätoista.

## Tapahtumat
Rodger suunnitteli hyökkäystä yli vuoden ajan ja valmistautui tappamaan mahdollisimman monta ihmistä. Hän lykkäsi suunnitelmansa toteuttamista kahteen otteeseen. Hän hankki laillisesti kolme lyhyttä käsiasetta. Ampumaradoilla harjoittelemisen Rodger aloitti tammikuussa 2014. Murhat alkoivat asunnossa, jonka Rodger jakoi uhreistaan kahden, Weihann Wangin (20) ja Cheng Yuan Hongin (20) kanssa. Asunnossa hän murhasi myös asuinkumppaneidensa 19-vuotiaan ystävän George Chenin. Uhreja väijyttiin ja heidät puukotettiin yksitellen näiden saapuessa asunnolle. Wangiin kohdistui 15, Hongiin 20 ja Cheniin 94 puukoniskua. Hong ehti tehdä vastarintaa ennen kuolemaansa. Tietokoneensa Rodger jätti avoimena sängylleen. Auki oli YouTube-linkki, johon Rodger oli ladannut "Retribution"-nimisen videon. Hän julkaisi myös 137-sivuisen "omaelämäkerrallisen esseen" otsikolla "My Twisted World" blogisivustolla ja välitti sen sähköpostilla ennen hyökkäystä useille henkilöille, kuten isälleen.

Poistuttuaan asunnolta Rodger ajoi autolla pitkin Isla Vistaa. Hän ammuskeli auton ikkunasta kahdeksan minuuttia kestäneen ajelun aikana ja ehti myös haavoittua laukaustenvaihdossa viranomaisten kanssa. Kolme viimeistä sivullista uhria sai surmansa tässä yhteydessä. He olivat 22-vuotias Katherine Cooper, 19-vuotias Veronika Weiss ja 20-vuotias Christopher Michaels-Martinez. Rodger myös törmäili autollaan ihmisiin ja ajelu päättyi lopulta törmäykseen pysäköityyn autoon 21:35 tekopäivän iltana. Hänet löydettiin autosta päähänsä kohdistamaan laukaukseen kuolleena. Haavoittuneet saivat vammoja sekä ampumisesta että auton törmäyksistä.

## Tausta ja reaktiot
Rodger oli saanut hoitoa lapsuudesta saakka. Läheiset olivat huolestuneita hänen mielenterveydestään. Rodger oli joutunut ennen ammuskelua tekemisiin viranomaisten kanssa huonetoverin kanssa riitelyn ja juhlissa tappelemisen takia. 30. huhtikuuta 2014 Rodgerin äiti pyysi poliisia tarkastamaan poikansa voinnin ja kertoi huolestuneensa tämän häiritsevistä videojulkaisuista. Poliisi saapui Rodgerin asunnolle, mutta sillä ei ollut lupaa etsinnän suorittamiseen, vaikka aseet olivat asunnolla. YouTubessa Rodger oli muun muassa valitellut neitsyyttään ja kertonut kyvyttömyydestään löytää tyttöystävää. Viimeisissä, vain minuutteja ennen joukkomurhaa nettiin lataamissa julkaisuissaan Rodger vannoi kostoa Isla Vistan naisille.

Rodgerin todettiin olleen kiinnostunut natsijohtajista. Hänen rikoksensa käynnistivät uudelleen liittovaltiotasoisen keskustelun asekontrollista. Lainsäädäntöön tehtiin kiristyksiä iskun jälkeen. Joukkomurha herätti keskustelua myös naisvihasta. Osa incelyhteisöstä on jälkikäteen osoittanut kunnioitusta Rodgeria kohtaan. Rodger oli elokuvaohjaaja Peter Rodgerin poika.

## Lähteet
Danse Macabre

**Danse Macabre** on Duran Duranin studioalbumi, joka julkaistiin 27. lokakuuta 2023. Albumilla on mukana yhtyeen entiset kitaristit Andy Taylor ja Warren Cuccurullo, Paper Gods -yhteistyökumppani Mr. Hudson, pitkäaikainen tuottaja Nile Rodgers sekä Måneskin-basisti Victoria De Angelis.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Leo Laukkanen (kauppaneuvos)

**Leo Johannes Laukkanen** (s. 6. kesäkuuta 1947 Kiuruvesi) on suomalainen eläköitynyt yritysjohtaja ja osuustoimintaliikkeen vaikuttaja, joka on saanut kauppaneuvoksen arvonimen.

Laukkanen syntyi piirityönjohtaja Olavi Laukkasen ja Kaisu Oikkosen perheeseen. Hän avioitui 1971 Sinikka Kärkkäisen kanssa ja 2001 Armi Kaivoselän, aiemmin Mutka, kanssa. Laukkanen kävi keskikoulun Kiuruveden lukiossa 1965 ja suoritti kansankorkeakoulun tutkinnon Suomen Nuoriso-opistossa 1968. Merkonomiksi Laukkanen valmistui Kuopion kauppaoppilaitoksesta 1970. Hän oli SOK:n kenttäkoulutuksen harjoittelija Osuusliike Alakeiteleessä 1970–1971 ja liikkeenjohdollisen kenttäkoulutuksen konttoriharjoittelija Jyväskylässä 1971–1972, SOK:n Jyväskylän konttorin tarkastaja 1972, Osuuskauppa Vaajalan markkinointipäällikkö 1972–1973, Suomen Osuuskauppaopiston kouluttaja 1973–1975 ja koulutuspäällikkö 1975–1978, Someron Osuuskaupan toimitusjohtaja ja hallituksen puheenjohtaja 1979–1981, Osuuskauppa Koljonvirran toimitusjohtaja ja hallituksen puheenjohtaja 1981–1986 ja Osuuskauppa Suur-Savon toimitusjohtaja ja hallituksen puheenjohtaja 1986–2007. Laukkanen on myös tilanomistaja Kiuruvedellä. Hänellä oli työuransa aikana useita asiantuntija- ja luottamustehtäviä. Kauppaneuvoksen arvonimen Laukkanen sai 1999.

## Lähteet
Asser (Jaakobin poika)

**Asser** () oli Ensimmäisen Mooseksen kirjan mukaan nuorempi Jaakobin ja Silpan kahdesta pojasta. Raamatun mukaan Asserilla oli pojat Jimna, Jisva, Jisvi ja Beria sekä tytär Sera. Hänestä tuli Asserin heimon perustaja. 

## Lähteet
Benjamin (Jaakobin poika)

**Benjamin** () oli Ensimmäisen Mooseksen kirjan mukaan Jaakobin ja Raakelin nuorin poika ja Joosefin veli. Raakel kuolee Benjaminin synnytettyään. Raamatun mukaan Benjaminin poikia olivat Bela, Beker, Asbel, Gera, Naaman, Ehi, Ros, Muppim, Huppim ja Ard. Hänestä tuli Benjaminin heimon perustaja.

## Lähteet
Bruhagen

**Bruhagen** on Averøyn kunnan hallinnollinen keskus, joka sijaitsee Averøyan saaren koilliosassa. Se ei kuitenkaan väkilukunsa puolesta muodosta taajamaa.
## Lähteet
Storseisundetin silta

**Storseisundetin silta** () on Averøyn ja Hustadvikan kuntien välinen silta Norjassa Møren ja Romsdalin läänissä. Se on osa Atlantin väylää ja avattiin vuonna 1988. Sillan pituus on 260 metriä ja alituskorkeus 23 metriä.

## Lähteet

## Aiheesta muualla
Lindholmin saha

**Lindholmin Saha Oy – Lindholms Såg Ab**, vuoteen 1929 **Lindholmin Mylly Oy**, oli Espoon keskuksessa vuosina 1919–1984 toiminut teollisuuslaitos, johon kuuluivat mylly, saha, höyläämö, rautakauppa, paja, puusepänverstas ja sementtivalimo. Laaja teollisuusalue sijaitsi Turun radan eteläpuolella Espoon rautatieaseman vieressä, jossa nyt sijaitsee muun muassa Espoontorin kauppakeskus. Tehdasalue reunusti ratapihaa nykyisestä Kamreerintie 8:sta laajimmillaan Reviisorinkadulle asti. Lindholmin saha kuului 1930-luvulla Espoon suurimpiin teollisuuslaitoksiin ja työnantajiin. 

Lindholmin Mylly Oy:n perustivat syksyllä 1919 kolme Lindholmin veljestä. Myllyn lisäksi liiketoimintana oli alusta asti myös puutavaran sahaus. Yhtiön johtajana 37 vuotta ollut Elis Lindho!m kuoli vuonna 1957, ja saman vuoden heinäkuussa salamaniskusta syttynyt tulipalo tuhosi sekä sahan että myllyn maan tasalle. Jo vuoden kuluttua saatiin tuotanto taas käyntiin uusissa rakennuksissa. Uudeksi toimitusjohtajaksi Elis Lindholmin jälkeen tuli rakennusmestari Erik Holmberg, ja yhtiön hallituksen puheenjohtajana toimi vuodesta 1951 myyntijohtaja Lars Orlamo.

Vuonna 1972 Lindholmin Saha Oy myi 15 hehtaarin maa-alueensa Espoon kaupungille ja ryhtyi suunnittelemaan muuttoa Kirkkonummen Veikkolaan niin, että Espooseen jäisi vain rautakauppa. Kaupunki kaavoitti alueelle 70&nbsp;000 kerrosneliömetriä teollisuus- ja liikerakennuskäyttöön, mutta alueen savimaata pidettiin huonona raskaan rakentamisen kannalta.

Lindholmin Sahan alueella oli tulipalo myös vuonna 1977. Rakennukset purettiin vuonna 1987.

Saha-alueella nykyisin sijaitseva kiertoliittymä Lindholminympyrä on nimetty yhtiön mukaan.

## Lähteet

## Aiheesta muualla
*Kadonnut Espoo: Lindholmin saha, valokuvia sahasta Tony Hagerlundin yksityissivustolla
Kirjallisuusvuosi 1681

**Kirjallisuusvuosi 1681** käsittelee vuoden 1681 tärkeitä kirjallisuuden tapahtumia, uutisia ja julkistuksia.

## Tapahtumia
* Espanjan kuninkaan Kaarle II:n käskystä julkaistiin Espanjan imperiumin siirtomaa-alueita koskeva lakikokoelma *[[Recopilación de Leyes de los Reynos de las Indias]]*.

## Julkaisuja

* Aphra Behn &ndash; *The False Count* (näytelmä)
* Aphra Behn &ndash; *The Roundheads* (näytelmä)
* Roger Boyle &ndash; *Poems on Most of the Festivals of the Church* (runoteos)
* Christoph Friedrich Bucher &ndash; *Gott und Gnug* (teologiaa)
* Juhana Cajanus &ndash; *Yxi Hengellinen weisu* (*[[Etkö ole ihmisparka]]*)
* Valentin Conrart &ndash; *Lettres familieres de Mr Conrard, a Mr Félibien*
* John Dryden &ndash; *Absalom and Achitophel* (runoteos)
* Thomas d'Urfey &ndash; *Sir Barnaby Whigg* (näytelmä)
* Johannes Van Keulen &ndash; *De Nieuwe Groote Lichtende Zeefakkel* (merenkulun opas)
* Robert Knox &ndash; *An Historical Relation of the Island Ceylon*
* Johann Weikhard von Valvasor &ndash; *Topographia Archiducatus Carinthiae modernae*
Kvernesin sauvakirkko

**Kvernesin sauvakirkko** () on Averøyn kunnassa Møren ja Romsdalin läänissä Norjassa sijaitseva sauvakirkko. Se on rakennettu 1630-luvulla ollen näin ainoa reformaation jälkeen rakennettu sauvakirkko Norjassa. Aiemmin luultiin kirkon olevan peräisin keskiajalta, ja vasta vuonna 2019 suoritettu vuosirengasajoitus paljasti kirkon oikean iän.
## Lähteet

## Aiheesta muualla
Belgian kommunistinen puolue

**Belgian kommunistinen puolue** (ranskaksi *Parti Communiste de Belgique*, **PCB,** hollanniksi Belgische Communistische Partij) oli Belgiassa vuosina 1921-89 toiminut kommunistinen puolue. Sen toiminta perustui demokraattisen sentralismin periaatteille, ja se oli jakautunut kieliryhmien mukaan valloninkielisiin ja hollanninkielisiin siipiin.

## Historia

### Perustaminen
PCB perustettiin Anderlechtissä 3.-4. syyskuuta vuonna 1921. Se perustettiin yhdistämällä Eduard (War) Van Overstraetenin johtama Kommunistipuolue ja Joseph Jacquemotten johtama Belgian kommunistipuolue. Perustamisvaiheessa PCB:n jäsenmäärä oli noin 500.

### Toiminta
PCB liittyi Kominterniin heti perustamisensa jälkeen. Vuoden 1925 parlamenttivaaleissa PCB sai kaksi edustajaa Belgian parlamentin edustajainhuoneeseen. Van Overstratenin kannattajat erotettiin puolueesta vuonna 1928. PCB:n pääsihteeriksi valittiin vuonna 1934 Joseph Jacquemotte. Jäsenmäärä oli vuonna 1938 noin 8500. Toisen maailmansodan aikana PCB toimi maanalaisena järjestönä natsi-Saksan miehitettyä Belgian. Vuonna 1943 suuri osa puolueen johtajista pidätettiin. Vuonna 1945 PCB osallistui Achille Van Ackerin johtaman hallituksen toimintaan. Sillä oli hallituksessa kaksi ministeriä. Vuoden 1946 parlamenttivaaleissa PCB sai 12,69 % annetuista äänistä, 23 paikkaa 202-paikkaiseen edustajainhuoneeseen ja 11 paikkaa 101-paikkaiseen senaattiin. 

PCB:n puheenjohtaja Julien Lahaut murhattiin 18.8.1950. Vuonna 1954 puoluekokous valitsi puheenjohtajaksi Ernest Burnellen. PCB:llä oli merkittävä rooli vuosien 1960-61 yleislakossa. Se sai vuonna 1971 järjestetyissä parlamenttivaaleissa 3,1 %:n kannatuksen, 5 paikkaa edustajainhuoneeseen ja yhden senaattiin. Vuoden 1985 vaalien jälkeen puolue ei enää saanut edustajia Belgian parlamenttiin. PCB:n toiminta päättyi vuonna 1989, kun se jakautui kahtia. Flanderin ja Vallonian alueille perustettiin erilliset kommunistipuolueet.

### Luettelo puheenjohtajista

* Julien Lahaut (1945-50)
* Ernest Burnelle (1954-68)
* Marc Drumaux (1968-72)
* Louis Van Geyt (1972-89)

## Katso myös

* Kommunistinen puolue

## Lähteet
Sirolitutilli

**Sirolitutilli** (*Descurainia pinnata*) on yksivuotinen ristikukkaiskasvilaji, joka on kotoisin Pohjois-Amerikasta. Lajia esiintyy Meksikossa, lähes koko Yhdysvalloissa ja Kanadan eteläosassa. Sirolitutilli on jaettu lukuisiin alalajeihin, joista hyväksyttyjä on neljä, kuusi tai kymmenen kappaletta. Pohjois-Amerikan ulkopuolella lajia esiintyy Argentiinassa, Japanissa, Koreassa ja Euroopassa. Suomessa lajista löytyy yksittäinen havainto Helsingissä.

## Lähteet
Raideliikenteen historia

**Raideliikenteen historia** alkaa tuhansien vuosien takaa, jolloin vaunut kulkivat puisia kiskoja myöten. 2900-luvulla ekr. tiedetään olleen raiteilla kulkeneita vaunuja Mesopotamian ja Intian alueella. 2200-luvulla ekr. raiteita käytettiin Babyloniassa. Euroopassa 900-luvulla ekr. helpotettiin soiden ylittämistä silloilla, joissa oli pitkittäispalkit, jotka auttoivat vaunujen ohjaamisessa. Kreikassa Korintissa 600-luvulla ekr. kuljetettiin laivoja raiteita pitkin kulkeneissa vaunuissa.
 
## Kreikka ja Rooman valtakunta
Muinaisessa Kreikassa raiteet olivat uria, jotka ohjasivat pyöriä oikeaan suuntaan. Hellenistisellä aikakaudella Kreikassa raideväyliä oli mäkien rinteillä. Tuohon aikaan vaunuja pystyttiin kuljettamaan raiteita pitkin vain hyvin lyhyitä matkoja kerrallaan. Ennen Rooman valtakunnan aikaa Kreikassa oli raideliikennettä Korintin ja Peloponnesoksen alueella. Rooman valtakunnan aikana kaivosraideväyliä rakennettiin tavalla, joka säilyi keskiajalle saakka Espanjassa, Portugalissa ja Alppien alueella.

## Köysiradat
Ennen nykyisen kaltaisen raidetekniikan keksimistä, vielä 1400–1700-luvuilla raideliikenne kulki köysiratoja myöten.

## Rautateiden alkuaika
Puukiskoilla vaunuja vedettiin yleensä hevosten avulla ja tästä päästiin eroon uusien tekniikoiden myötä. 1700–1800-lukujen vaihteessa tehtiin keksintöjä, joihin perustuen alettiin rakentaa nykyisen kaltaisia rautateitä. Puukiskoihin lisättiin aluksi metallisia vahvikelevyjä, ennen kuin raiteita ryhdyttiin rakentamaan kokonaan raudasta. Yhdysvalloissa kokeiltiin 1800-luvulla tuulivoimaa raideliikenteen apuna. Ensimmäiset höyryveturit kehitettiin 1800-luvun alussa. 1830-luvulla rautatiet yleistyivät ja niistä tuli edullinen väylä sekä tavara- että matkustajaliikenteeseen. Euroopassa alettiin rakentaa maanalaisia rautateitä 1800-luvun puolivälin jälkeen. Isossa-Britanniassa oli ensimmäinen maanalainen rautatie vuonna 1863, Budabestissa 1893 ja Pariisissa 1900.

## 1900-luku
Ensimmäinen dieselveturi, joka toimi dieselsähköllä, valmistui vuonna 1914 sveitsiläisten ja saksalaisten toimesta. Rautateiden tarkastaminen tapahtui resinoiden avulla, kunnes 1910-luvulla tehtiin tarkastuskäyttöä varten vetureita. Niiden kattilat olivat käyntisiltojen takapuolella. Vuosina 1954–1963 Suomessa oli kiskobusseja, jotka toimivat lähiliikenteessä.

Ensimmäinen suurnopeusjuna otettiin käyttöön Japanissa vuonna 1964.

## Katso myös
* Suomen rataverkon historia

## Lähteet

## Aiheesta muualla
Metti Forssell

**Metti Forssell** (o.s. Lukkarila) (s. 28.5.1991 Kokkola) on suomalainen julkisuuden henkilö. Forssell on opiskellut kauppatieteitä ja pitänyt nimeään kantavaa muoti- ja lifestyleblogia vuodesta 2014.

Muodista, sisustuksesta ja arjestaan somettava Forssell palkittiin vuonna 2022 Creator Awardseissa vuoden muoti- ja kauneusvaikuttajaksi. Vuonna 2022 Forssell juonsi yhdessä sisustusarkkitehti Mikko Vesasen kanssa Huvila ja huussi Asuntomessuilla -sarjan Neloselle.

Forssell asuu Helsingissä puolisonsa ex-jalkapalloilija Mikael Forssellin ja heidän kolmen lapsensa kanssa.

Vuonna 2023 Metti ja Mikael aloittivat yhteisen ”Metti ja Miklu” -podcastin Podimossa.

Forssell osallistui lapsuudenystävänsä Hanna Launosen kanssa *[[Amazing Race Suomi|Amazing Race Suomen]]* toiselle tuotantokaudelle, jonka he voittivat.

## Aiheesta muualla
* Metti Forssellin verkkosivut
Valkopartamuura

**Valkopartamuura** (*Biatas nigropectus*) on puumuuriin kuuluva lintulaji. Lajia tavataan uhanalaisena Etelä-Amerikassa.

## Koko ja ulkonäkö

Valkopartamuura kasvaa noin 18 cm pitkäksi. Sukupuolet eroavat toisistaan ulkonäöltään. Valkopartamuurakoiraan päälaen töyhtö, pää ja rinta ovat mustat. Nokan alapuolelta niskaan ulottuu valkoinen juova. Selkä ja siivet ovat punaruskeat ja vatsa ruskehtava. Lajin naaraan pää, rinta, selkä ja siivet ovat punaruskeat. Päässä on vaalea silmäkulmajuova, ja kurkku on valkoinen.

## Levinneisyys ja elintavat
Valkopartamuuraa tavataan Brasilian kaakkoisosista ja Argentiinan koillisosasta. Lajin elinympäristöä ovat kosteat metsät ja erityisesti niiden *[[Guadua]]*- ja *[[Merostachys]]*-sukujen bambuja kasvavat tiheiköt. Valkopartamuura liikkuu yksin tai pareittain ja voi liittyä sekaparviin. Sen ravintoa ovat hämähäkit, hyönteiset ja siemenet. Linnun pesimäkausi kestää lokakuulta tammikuulle.

Valkopartamuura luokitellaan vaarantuneeksi lajiksi, ja kannan kooksi arvioidaan 3&nbsp;500–15&nbsp;000 yksilöä. Kantaa uhkaavat elinympäristöjen häviäminen hakkuiden, teiden rakentamisen ja kaivostoiminnan vuoksi.

## Lähteet
Hestskjærin majakka

**Hestskjærin majakka** () on Averøyn kunnassa Møren ja Romsdalin läänissä Norjassa sijaitseva majakka. Se perustettiin vuonna 1879 ja automatisoitiin 1986, jolloin se myös jäi miehittämättömäksi.
## Lähteet

## Aiheesta muualla
Hollannin kielioppi

**Hollannin kielioppi** käsittää hollannin kielen morfologian ja syntaksin. Fonologiaa käsitellään erikseen.

## Substantiivit

Hollannissa sanoilla on kaksi sukua: aiemmasta maskuliinista ja feminiinistä muodostunut yhteinen suku sekä neutri, eli samoin kuin esimerkiksi ruotsin kielessä. Epämääräinen artikkeli kaikilla suvuilla on *een* ja määräinen yhteisessä suvussa *de* ja neutreilla *het*. Monikossa on vain määräinen artikkeli ja se on kummallakin suvulla *de*.

Monikko muodostetaan yleensä päätteellä *-en*.

### Sijamuodot
Hollannin substantiiveilla on englannin ja ruotsin tapaan kaksi sijamuotoa: nominatiivi ja genetiivi. Akkusatiivimuoto erotetaan nominatiivista kuitenkin persoonapronomineissa. Datiivi on nykykielestä käytännössä kuollut.

## Pronominit

### Persoonapronominit

Lähde:

Teititeltäessä käytetään *u*-pronominia

## Verbit

Hollannin kielessä on neljäntyyppisiä verbejä: kolmentyyppiset heikot verbit, jotka luokitellaan preteritin tunnuksen mukaan (-d-, -t-, -cht-), ja vahvat verbit. Verbit päättyvät yleensä *-en* perusmuodossa, mutta poikkeuksia on myös (esimerkiksi *zijn*). Hollannin kielen yleinen pitkien ja lyhyiden vokaalien vaihtelu esiintyy heikossa verbeissä seuraavasti: lyhyt vokaali esiintyy perusmuodossa, preesensin monikkomuodossa ja konjunktiivin preesensissä (**e**ren, **e**re), pitkä esiintyy kaikissa muissa muodoissa (**ee**rt, **ee**rde, ge**ëe**rd). Samalla tavalla toimii myös pitkien ja lyhyiden konsonanttien vaihtelu (e**gg**en, e**g**t, geë**g**d). Samaa vaihtelua on f-v-vaihtelu (ho**v**en, hoo**f**den) ja s-z-vaihtelu (verhui**z**en, verhui**s**de).

### Verbin taivutusmuodot

Kuten saksassa, hollannissakin verbin liittotempukset (perfekti ja pluskvamperfekti) muodostetaan joko verbillä *hebben* tai *zijn* ja pääverbin partisiipin perfektillä (*had gedood*, *was geweest*).

## Lähteet
Giuseppe Sacconi

**Giuseppe Sacconi** (5. heinäkuuta 1854, Montalto delle Marche – 23. syyskuuta 1905, Collegigliato). Hänet tunnetaan parhaiten Viktor Emanuel II:n monumentin suunnittelijana.

Sacconin isä oli kreivi Luigi Sacconi ja äitinsä Teresa Mazzi. Nuori Giuseppe oli aluksi kotiopetuksessa Montaltossa ja kävi sen jälkeen koulua Fermon kansallisessa sisäoppilaitoksessa, jonka joutui jättämään kesken taloudellisista syistä. Hän kävi sen jälkeen lukiota yksityisoppilaana. Hän alkoi samalla opiskella Fermon taide- ja käsityöinstituutissa. Vuonna 1874 Sacconi muutti Roomaan, jossa hän opiskeli Kuvataideinstituutissa maalausta, kuvanveistoa ja arkkitehtuuria. Tutkinnon suoritettuaan Sacconi työskenteli Rooman Santa Maria di Loretonn kirkon restaurointitöissä ja avusti Manfredo Manfredia Rooman uuden oikeuspalatsin suunnittelukilpailun piirustusten laatimisessa. Sacconi perehtyi antiikin arkkitehtuuriin ja kartoitti pääkaupungin muistomerkkejä ja rakennelmia. Giuseppe Sacconi suunnitteli myös Monzan sovituskappelin sekä Rooman Piazza Venezian Palazzo Assicurazioni Generali -rakennuksen julkisivun. Vuosina 1878-1883 Sacconi johti Sant Emidion katedraalin restaurointia. Sacconi toimi vuosina 1891–1905 Ascolin, Picenon ja Umbrian muistomerkkien ylitarkastajana, ja hän toteutti useita restaurointitöitä näillä alueilla sekä Roomassa. 

## Viktor Emanuel II:n monumentti
Vuonna 1880 Giuseppe Sacconi meni naimisiin varakkaasta perheestä olleen Luigia Donatin kanssa. Avioliitto antoi hänelle tarvittavan taloudellisen turvan osallistua Viktor Emmanuel II:n muistomerkin suunnittelukilpailuun, joka julistettiin vuonna 1880.

Kilpailun voittajaksi valittiin ranskalaisen Henri-Paul Nénotin ehdotus. Valinnasta syntyi kuitenkin mittava kiista, ja tulos mitätöitiin. Sen jälkeen julistettiin uusi kilpailu, jossa muistomerkin paikaksi päätettiin Capitolium-kukkulan rinne. Kilpailuehtojen mukaan rakennuksessa tuli olla portaikko. Lisäksi esitettävään suunnitelmaan tuli kuulua ratsastajapatsas.

Giuseppe Sacconin ehdotus voitti vuonna 1884 uuden kilpailun. Muistomerkin rakennustyöt aloitettiin 22. maaliskuuta 1885 Sacconin johdolla. Projektista tuli pitkä, sillä Sacconin uusklassinen suunnitelma oli mittasuhteiltaan valtava. Rakennustyömaalla oli lisäksi monia ongelmia. Sacconi ei itse ehtinyt nähdä muistomerkkiä valmiina, sillä hän kuoli vuonna 1905 aivoverenvuotoon. Rakennustyöt jatkuivat Sacconin kuoleman jälkeen G. Kochin ja P.  Piacentin johdolla, ja rakennuksen vihkiäiset pidettiin vasta vuonna 1911.

## Lähteet
*Curl, James Stevens: Dictionary of architecture. Oxford University Press 1999. 

### Viitteet
Nederlandse Taalunie

**Nederlandse Taalunie** (hol. *Hollannin kieliunioni*) on monikansallinen järjestö, jonka tehtävänä on toimia hollannin kielen kielenhuollosta vastaava viranomainen. Järjestö on mm. julkaissut oman hollannin kielen sanakirjansa, *[[De Woordenlijst Nederlandse Taal]]*, jossa käytetään virallista ja ajantasaista oikeinkirjoitusta.

Järjestö perustettiin 9. syyskuuta 1980, kun belgialaisten kuningas Baudouin I ja Alankomaiden kuningatar Beatrix allekirjoittivat Hollannin kieliunionin sopimuksen, jonka tavoitteena oli vahvistaa yhteistä kieltä eri hollanninkielisten yhteisöjen välillä. Järjestön kanta on ollut alusta asti, että hollannin kielellä ei ole yhtä tiettyä keskusta, vaan Alankomaissa, Belgiassa, Karibialla ja Surinamessa puhuttavilla hollannin muodoilla on omat ominaispiirteensä.

Suriname liittyi järjestöön vuonna 2004 liitännäisjäsenenä. Alankomaiden Karibian hajottua vuonna 2010 nykyiset erityisasemassa olevat kunnat (Bonaire, Sint Eustatius, Saba) kuuluvat automaattisesti kieliunioon. Sen sijaan itsehallinnollisen alueen, kuten Aruban kohdalla vuonna 2013, sopimuksen laajentamisesta saarelle tehtiin erillinen sopimus. Virallisia jäseniä järjestössä on siis vain kaksi: Alankomaat ja Belgia.

Vuonna 2020 järjestön pääsihteeriksi valittiin Kris Van de Poel, joka ilmoitti jättävänsä viran kesäkuussa 2023.

## Lähteet
NTRNZ media

**NTRNZ media Oy** on vuonna 2004 perustettu tv-tuotantoyhtiö ja markkinointitoimisto. Yrityksen perustaja ja vastaava luova johtaja on Teemu Hostikka ja toimitusjohtaja Hanna Mustonen. NTRNZ median hallitukseen kuuluu mm. suomalainen näyttelijä Peter Franzén. 

NTRNZ media on tunnettu kotimaassa ja kansainvälisesti menestyneillä tuotannoillaan. Yhtiön ensimmäinen oma tuotanto Eränkävijät on voittanut neljä Kultaista Venlaa ja myyty yli 30 maahan. Sarjan kahdeksas tuotantokausi alkoi lokakuussa 2023. Sarjan kansainvälisen version Eränkävijät: Alpeilta Arktiselle kaksi kautta nähtiin Yle TV1:llä 2019 ja 2021. 

NTRNZ median toinen suurmenestys on historiadokumenttisarja Vaietut arktiset sodat, joka on laajimmalle levinnyt suomalaissarja koskaan. Sarjan esitysoikeudet on myyty yli sataan maahan. Sen osti ensimmäisten joukossa The Walt Disney Company, jonka lisäksi sen ovat hankkineet mm. RTL, Al Jazeera, BBC sekä australialainen SBS.

Suomen luontoa ja taikuri Henri Kemppaisen taikuutta yhdistävä Magic in Lapland on myös yksi NTRNZ median kansainvälisesti laajimmalle levinneistä tv-sarjoista. Sarjaa esitetään miljoonayleisöille Pohjois- ja Etelä-Amerikassa.

Elokuussa 2023 ensi-iltansa MTV-kanavalla ja Katsomossa sai NTRNZ median tuottama neliosainen sarja Uskomattomat ympäristörikokset, joka esittelee Suomessa viime vuosina esiin tulleita merkittävimpiä ympäristörikoksia.

NTRNZ median markkinointityöt on palkittu kahdesti kuntamarkkinoinnin SM-kisoissa. Vuonna 2021 Pudasjärven kunnalle tehty Järjen äärellä -kampanja voitti kilpailussa hopeaa ja vuonna 2022 Oulun matkailun Pohjolan rengastie -brändi palkittiin pronssilla.

NTRNZ media on ollut Vuoden toimisto -markkinointiviestintäkilpailun finalisti 2021 ja 2022 sekä Vuoden Huiput -kilpailun shortlistalla vuonna 2023 kahdella työllä. Lisäksi yritys on palkittu Oulun kaupungin Vuoden vientiyritys 2021 -palkinnolla.

Yrityksellä on toimipisteet Oulun lisäksi Helsingissä ja Levillä ja se työllistää noin 20 henkilöä.

## Tuotannot
* Eränkävijät (2016–)
* Magic in Lapland (2019)
* Eränkävijät: Alpeilta Arktiselle (2019–2021)
* Vaietut arktiset sodat (2022)
* Uskomattomat ympäristörikokset (2023)

## Palkinnot
* Kultainen Venla (2017, 2018, 2019, 2020)
* Intermediaire-Globe Gold, World Media Festival (2022)
* Kuntamarkkinoinnin SM (hopea 2021, pronssi 2022)
* Vuoden vientiyritys 2021, Oulun kaupunki

## Lähteet
Magic in Lapland

**Magic in Lapland** on vuonna 2019 valmistunut NTRNZ median tuottama, Suomen pohjoista luontoa ja palkitun taikuri Henri Kemppaisen taikuutta yhdistävä viisiosainen TV-sarja. Englanninkielinen sarja suunnattiin kansainvälisille markkinoille ja sen jakelusta vastasi Lightning International. Suomessa sarjaa esitti ensimmäiseksi lentoyhtiö Finnair. Sarjan tekijöihin kuuluvat myös Franz Harary ja Christian Engblom. 

Magic in Laplandin esitysoikeudet on myyty Roku-alustalle sekä DirecTV-yhtiölle Pohjois- ja Etelä-Amerikan jakeluun. 

## Lähteet
C-124:n katoaminen Atlantilla 1951

Yhdysvaltain ilmavoimien **Douglas C-124 Globemaster II** -kuljetuskone oli 23. maaliskuuta 1951 matkalla Loringin lentotukikohdasta Lakenheathiin Englannissa, mutta se katosi noin 700 kilometriä Irlannista länteen eikä koskaan saapunut. Alueelta löydettiin vain pieniä hylyn osia.

23. maaliskuuta kello 1:00 koneen miehistö oli yhteydessä brittiläiseen säähavaintoalukseen. Pian tämän jälkeen koneesta lähetettiin hätäviesti, jossa ilmoitettiin lastiruumassa syttyneestä tulipalosta. Kone laskeutui mereen ehjänä ja kaikki mukana olleet siirtyivät pelastusveneisiin, jotka oli varustettu hätäraketeilla ja radioilla. Pelastusalusten saapuessa etsintäkoneen osoittamalle paikalle 25. maaliskuuta löydettiin vain palaneita laatikoita ja pelastusveneitä.

Neuvostoliittolaisten sukellusveneiden ja pinta-alusten tiedetään partioineen alueella sekä mahdollisuuksien mukaan ottaneen amerikkalaisia vangiksi.

## Lähteet
Eränkävijät: Alpeilta Arktiselle

**Eränkävijät: Alpeilta arktiselle** on viidessä Euroopan maissa kuvattu dokumenttielokuva. Suomesta sarjassa ovat mukana Eränkävijöistä tutut Äijä-koira sekä Aki Huhtanen ja Emilia Laitinen. Sarjan on käsikirjoittanut Teemu Hostikka ja sen on tuottanut NTRNZ media.

Sarjan kuutta päähenkilöitä yhdistää rakkaus luontoon sekä elämäntapa, joka on riippuvainen yhteisen maapallomme tulevaisuudesta. Kuusijaksoinen sarja tuo esiin Euroopan luonnon, luonnonmukaisen elämäntavan sekä kulttuurit ja perinteet.

Sarja oli Paras lifestyle-ohjelma 2020 -finalisti Kultainen Venla -gaalassa 2021.

Suomessa sarjaa on esittänyt YLE TV1. Ensimmäinen kausi julkaistiin joulukuussa 2019 ja toinen kausi tammikuussa 2021.
Lucas Boyé

**Lucas Ariel Boyé** (s. 28. helmikuuta 1996 San Gregorio, Argentiina) on argentiinalainen jalkapalloilija. Hän edustaa Espanjan Primera Divisiónissa pelaavaa Granadaa ja on pelipaikaltaan hyökkääjä.

## Seurajoukkueura
1. helmikuuta 2016 Boyé teki nelivuotisen sopimuksen italialaisseura Torinon kanssa. Sopimus astui voimaan 1. heinäkuuta 2016 alkaen.

31. tammikuuta 2018 hän siirtyi kauden loppuun asti kestävällä lainasopimuksella espanjalaisseura Celta Vigoon.

Kaudeksi 2018–2019 Boyé siirtyi lainalle kreikkalaiseen AEK Ateenaan. 28. lokakuuta 2018 hän teki joukkueessa ensimmäisen maalinsa ottelussa Aris Thessalonikia vastaan. 23. helmikuuta 2019 hän teki kaksi maalia samaisessa ottelussa ensimmäistä kertaa ammattilaisurallaan, kun AEK Ateena kaatoi kotikentällään Apollon Smyrnisin maalein 2–1.

2. elokuuta 2019 englantilaisseura Reading ilmoitti tehneensä kauden 2019–2020 kestävän lainasopimuksen Boyén kanssa. Ensimmäisen maalina joukkueessa hän teki 25. syyskuuta 2019 Englannin liigacupin ottelussa Wolverhampton Wanderersia vastaan.

21. syyskuuta 2020 Boyé siirtyi kauden kestävällä lainasopimuksella Espanjan pääsarjaan Primera Divisióniin nousseeseen Elcheen. Lainasopimus sisälsi myös osto-option. 13. toukokuuta 2021 Elche ilmoitti käyttävänsä sopimukseen kirjatun osto-option ja hankki Boyén pysyvällä siirrolla riveihinsä.

30. elokuuta 2023 Boyé teki nelivuotisen sopimuksen Granadan kanssa. Hänestä maksettiin 7 miljoonan euron siirtokorvaus, joka saattaa vielä nousta menestysehtojen täyttyessä.

## Lähteet

## Aiheesta muualla
* Lucas Boyén tilastot BDFutbol-sivustolla 
* Lucas Boyén tilastot Soccerway-sivustolla
Uskomattomat ympäristörikokset

**Uskomattomat ympäristörikokset** on NTRNZ median tuottama ympäristörikoksista kertova dokumenttisarja. Sarjan ovat käsikirjoittaneet Teemu Hostikka ja Heidi Holmavuo. Sarjassa rikosten taustoja valaisevat useat huippuasiantuntijat mm. Keskusrikospoliisista ja Suomen ympäristökeskuksesta. Sarja sai ensi-iltansa MTV-kanavalla ja Katsomo-palvelussa elokuussa 2023.

Sarja oli vuonna 2023 ehdolla Kultainen Venla -palkinnon saajaksi kategorioissa "Asiaohjelma- ja dokumenttisarja" ja "Käsikirjoittaja – viihde, reality ja events".

## Lähteet

## Aiheesta muualla
* 
* MTvuutiset.fi: Uskomattomat ympäristörikokset -sarjalle Vuoden ympäristöavaus -palkinto – sai myös kaksi Kultainen Venla -ehdokkuutta
Groop

**Groop** on muun muassa seuraavien suomalaisten henkilöiden sukunimi:

* Esaias Groop (1675–1726), kruununvouti, pormestari ja valtiopäivämies
* Hans Groop (s. 1932), venesuunnittelija
* Jan Groop (s. 1934), diplomaatti
* Leif Groop (s. 1947), endokrinologian professori ja tutkimusjohtaja
* Monica Groop (o.s. *Riska*, s. 1958), oopperalaulaja ja professori
* Viktor Groop (1868–1934), matematiikan ja fysiikan opettaja ja yhteiskoulun rehtori
Vaietut arktiset sodat

**Vaietut arktiset sodat** on NTRNZ median tuottama historiadokumenttisarja, joka on noussut laajimmalle levinneeksi suomalaiseksi dokumenttisarjaksi koskaan. Sarjan esitysoikeudet on myyty yli sataan maahan. The Walt Disney Company osti sarjan oikeudet jo ennen sen valmistumista. Ensimmäisten joukossa sarjan ostivat myös RTL, Al Jazeera sekä National Geographic. Sen ostajiin kuuluvat myös mm. BBC sekä australialainen SBS.

Sarjan ovat käsikirjoittaneet Teemu Hostikka ja Anna-Reeta Eksymä.
Sarja voitti parhaan historiadokumenttisarjan pääpalkinnon vuoden 2022 tv- ja mainostuotantojen World Media Festivalilla, ja oli samana vuonna finalisti Berlin International TV Series Festivalilla. Sarja oli Vuoden asiaohjelma- ja dokumenttisarja -finalisti myös Kultainen Venla 2022 -gaalassa. 

Toisen maailmansodan vähiten tunnetuista tapahtumista kertova Vaietut arktiset sodat avaa arktiset sotatapahtumat ennennäkemättömällä tavalla. Sarjan kuusi jaksoa paljastavat vähälle huomiolle jääneen kokonaiskuvan sekä lukemattomia tuntemattomia yksityiskohtia sodan tapahtumista pohjoisessa. Keskiössä on suurvaltojen taistelu siitä, kuka saa alueen ja sen luonnonvarat haltuunsa. Uutta tietoa ja näkökulmia tapahtumiin tarjoavat lukuisat kansainväliset asiantuntijat, käynnissä olevat kenttätutkimukset sekä vasta avautuneet arkistot ja osin ennennäkemätön kuvamateriaali.

Sarjaa on Suomen Yle TV1:n ensi-iltansa jälkeen esitetty kaikissa Pohjoismaissa. Kaikkiaan sarja on levinnyt ympäri maailman kattaen lähes kaikki Euroopan maat, Lähi-idän, Etelä-Korean ja Kiinan sekä koko Latinalaisen Amerikan.

Sarjan kertojaäänenä toimii suomalaisnäyttelijä Peter Franzén. 

Sarjan toinen tuotantokausi julkaistiin lokakuussa 2024. Se käsittelee kylmän sodan vuosia ja tapahtumia arktisella alueella.

## Lähteet
Kirjallisuusvuosi 1680

**Kirjallisuusvuosi 1680** käsittelee vuoden 1680 tärkeitä kirjallisuuden tapahtumia, uutisia ja julkistuksia.

## Tapahtumia
* Ranskan kuningas Ludvig XIV perusti Comédie-Française -teatterin.

## Julkaisuja

* Aphra Behn &ndash; *The Revenge* (näytelmä)
* John Bunyan &ndash; *The Holy War*
* John Bunyan &ndash; *The Life and Death of Mr. Badman* (romaani)
* Athanasius Kircher &ndash; *Physiologia Kicheriana experimentalis*
* Skogekär Bergbo (salanimi) &ndash; *Wenerid* (ruotsalainen runoteos)
* Louise de La Vallière &ndash; *Réflexions sur la miséricorde de Dieu*
* Leonardo da Vinci &ndash; *Trattato della pittura* ”Tutkielma maalauksesta” (postuumi)
Ames Gloverin katoaminen

**Ames Glover** (s. 21. elokuuta 1989) oli brittiläinen vauva, joka **katosi** viiden kuukauden ikäisenä Lontoossa. Lukuisista etsinnöistä huolimatta häntä ei ole löydetty.

Vauvan isän Paul Gloverin mukaan Ames ryöstettiin hänen autonsa takapenkiltä ja poliisi on kuullut tapaukseen liittyen yli 2 000 ihmistä, mukaan lukien Amesin vanhempia. Kumpaakaan heistä ei kuitenkaan epäillä rikoksesta.

## Lähteet
Storhemtin puisto

**Storhemtinpuisto**  () on lähivirkistysalue Henttaan koillisosassa eteläisessä Espoossa. Se kuuluu Suurpellon osa-alueeseen.

Storhemtinpuisto sijaitsee Storhemtin historiallisella kylämäellä. Puistossa virtaa Smedsbäckeninpuro, joka yhtyy Henttaanpuroon, joka laskee Lukupurona ja Gräsanojana Suomenlahteen. Puistoteitä ovat Storhemtinreitti, Lillhemtinreitti ja Piilipuunpolku. Puiston eteläreunalla sijaitsee Opinmäen koulu. Storhemtinpuistoon kuuluu toukokuussa 2017 avattu Rakkauden puutarha, joka on ekologinen vastine rakkauden lukoille ja silloille. Puutarha perustuu Anu Nylundin Rakkauden metsä -ideaan. Sinne voi istuttaa puun symboloimaan paitsi romanttista myös muunlaista rakkautta. Rakkauden puutarhan johtoajatus on asukkaiden omatoimisuus, Espoon kaupunki ei hoida puutarhaa, eikä istuta sinne mitään.

## Lähteet

## Aiheesta muualla
*Espoo.fi: Storhemtin asuinalue
*Espoo.fi: Storhemtinpelto, Vävarsinpelto
Airbus A310 MRTT

**Airbus A310 Multi-Role Tanker Transport** (**MRTT**) on ilmatankkaus- ja kuljetuslentokone, joita Airbus muunsi A310-koneista yhteensä kuusi kappaletta Saksan ja Kanadan ilmavoimille. A310 MRTT on jatkokehitelty **A310 MRT** (*Multi-Role Transport*) -koneista, jotka niin ikään muunnettiin tavallisista A310:stä. Konetyypin seuraaja on suurempi A330 MRTT. 

Kone voidaan varustaa ilmatankkaukseen, lääkintätehtäviin (medevac) tai rahdin ja matkustajien kuljettamiseen.

## Suunnittelu
A310 MRTT on sotilaskuljetuskone, jolla kyetään toteuttamaan monentyyppisiä tehtäviä. Joukkojenkuljetuskonfiguraatiossa koneeseen saa 214 istuinta, ja rahtia kuljetettaessa maksimaalinen kuorma on 37 tonnia. Jos kuljetetaan samaan aikaan kumpaakin, voi kyydissä olla 54 matkustajaa ja 12 lavaa rahtia. Koneen keulassa, vasemmalla puolella on suuri ovi rahdin lastaamiseen pääkannelle. Rahtia mahtuu lisäksi ruumaan. Lääkinnällisiä evakuointeja lennettäessä koneeseen mahtuu 56:t paarit tai kuusi yhden hengen tehohoitoyksikköä.

Vaihtoehtoisesti konetta voidaan käyttää muiden lentokoneiden ilmatankkaamiseen. Kone voi kuljettaa viittä lisäpolttoainesäiliötä, jolloin koneen kokonaispolttoainekapasiteetti on 77&nbsp;500 kg eli 96&nbsp;920 litraa. Ilmatankkausta suoritettaessa kahden lentäjän lisäksi tarvitaan ilmatankkaaja, joka johtaa tankkausta koneen ohjaamosta käsin.

Kummassakin siivessä on Mk32B-ilmatankkauslaite, josta lähtee letku koriin, johon tankattava kone kiinnittyy (*probe-and-drogue* -tekniikka). Kahta konetta voidaan tankata yhtäaikaisesti. Tankkausnopeus on yhteensä 15&nbsp;000 litraa minuutissa. Koneeseen voidaan asentaa myös toisentyyppinen tankkauslaite, niin kutsuttu *flying boom* eli takarungosta laskettava putki, jonka päästä polttoainetta syötetään tankattavaan koneeseen. Sen tankkausnopeus on 4&nbsp;540 l/min

## Käyttäjät
;
* Kanadan ilmavoimat: Kaksi viidestä Kanadan CC-150-mallin MRT-koneesta muunnettiin MRTT:ksi eli ilmatankkauskykyisiksi vuonna 2008.
;
* Saksan ilmavoimat: Neljä seitsemästä A310 MRT:stä muunnettiin MRTT:ksi. Ensimmäinen toimitettiin lokakuussa 2004.

## Tekniset tiedot

## Lähteet
Liebkind

**Liebkind** on muun muassa seuraavien suomalaisten henkilöiden sukunimi:

* Dave Liebkind (1936–2004), liikemies, toimittaja sekä Liberaalit- ja Remonttiryhmä-puolueiden vaikuttaja
* Johnny Liebkind (s. 1945), artisti, säveltäjä ja sovittaja ja muusikko
* Karmela Liebkind (s. 1949), sosiaalipsykologi ja professori
* Sam Liebkind (s. 1983), jääkiekkovalmentaja
Roadman-kulttuuri

**Roadman-kulttuuri** on Britanniasta lähtöisin oleva rikollista elämäntapaa ihannoiva ilmiö, jonka toteuttajat tunnetaan tyypillisesti maahanmuuttajataustaisina poikina, huumeiden käyttäjinä ja myyjinä, väkivaltarikoksien toteuttajina ja hankaluuksiin ajautujina. Ilmiö liittyy vahvasti nuoriin ja sitä esiintyy tyypillisesti 12–20-vuotiaiden keskuudessa. 

Roadman-kulttuurin ajatellaan syntyneen Britanniassa 2000-luvun alussa grime-musiikista. Termiä ”roadman” käytetään nykyään sekä rikollisesta elämäntavasta että pukeutumistyylistä ja musiikista.

## Suomessa
Suomessa roadman-ilmiötä esiintyy erityisesti pääkaupunkiseudulla. Ilmiöstä uutisoidessa ensimmäistä kertaa huhtikuussa 2022 (Helsingin Sanomat, 2021), se yhdistettiin nuorten välillä tapahtuviin ryöstörikoksiin ja nuorilla hallussa olleisiin teräaseisiin.

### Ennaltaehkäisy
Helsingin, Länsi-Uudenmaan sekä Itä-Uudenmaan alueen ennalta estävään toimintaan erikoistuneiden yhdeksän poliisin haastatteluissa on tullut ilmi, että nuorison haitallista väkivaltaa sekä päihteiden käyttöä tulisi estää valvonnalla, tiukalla rikoksiin puuttumisella sekä valistuksella. Valistus olisi perustelua rikollisen elämän haitallisuudesta ja rikosten seuraamuksista tulevaisuudessa. Yksi haastateltavista poliiseista kokee, että valistuksella pystyttäisiin estämään osan nuorista päätyminen rikolliseen elämäntapaan.

## Katso myös
* Chav
* Skinhead-kulttuuri
* Gopnik

## Lähteet
* 

### Viitteet

## Aiheesta muualla
Fürstenwalde

**Fürstenwalde** on kaupunki Brandenburgin osavaltiossa Saksan koillisosassa. Spreejoen ja moottoritie 12:n varrella Berliinin kaakkoispuolella sijaitsevan Fürstenwalden epävirallinen lisänimi on "Domstadt" kaupungin keskiaikaisen Sankt Marien -kirkon (Dom St. Marien) mukaan.

## Maantiede
Fürstenwalde sijaitsee Pohjois-Saksan alangolla Spreejoen laaksossa noin 50 kilometriä Berliinin keskikaupungilta kaakkoon.

## Historia

Fürstenwalde perustettiin 1200-luvun alkupuoliskolla, kun alueelle muutti saksalaisperäistä väestöä (Ostsiedlung). Merkittävä tekijä oli Spreen purjehduskelpoisuus, joka päättyi Fürstenwaldeen. Siitä itään kauppatavarat oli rahdattava maanteitse. Ensimmäinen asiakirjamaininta paikkakunnasta on vuodelta 1272. Keskiajan kuluessa Fürstenwalde vaurastui ja sen merkitys kasvoi. Se toimi Lebusin hiippakunnan keskuksena vuodesta 1385 aina 1500-luvun loppuun. Keskiaikana Fürstenwalde oli myös merkittävä koulukaupunki. 1660-luvulla valmistui Friedrich-Wilhelm-kanava, jonka myötä Fürstenwalden kaupallinen merkitys väheni huomattavasti. Spreen myllyt otettiin käyttöön 1837, mikä virkisti kaupungin taloutta. Rautatieyhteys Berliiniin avattiin 1842.

Toisen maailmansodan aikana Fürstenwalde koki laajoja tuhoja, jotka korjattiin 1950- ja 1960-luvuilla. Myös uusia asuinalueita rakennettiin ja Fürstenwaldeen syntyi uutta teollisuutta. Saksan jälleenyhdistymisen jälkeen 1990-luvulla kaupungin keskustaa uudistettiin. Fürstenwalde säilytti asemansa teollisena keskuksena. Fürstenwaldeen liitettiin 1993 Trebus, joka oli aiemmin itsenäinen maalaiskunta.

Fürstenwalden maamerkki on myöhäisgoottilainen St. Marien -kirkon 68-metrinen torni. Kirkon historia alkaa katoliselta keskiajalta. Kirkkoa on vuosisatojen kuluessa tuhottu useasti, nykyinen kirkkorakennus on 1900-luvun lopulta.

## Talous ja liikenne
Fürstenwalde on teollisuuskaupunki (autonrenkaat, metalli, muovi, valutuotteet, energiateollisuus). Kaupungissa toimii muun muassa Goodyear Deutschland GmbH. Huomattava työllistäjä on hoitokoti Samariteranstalten Fürstenwalde/Spree. Fürstenwalden rautatieasema, Bahnhof Fürstenwalde (Spree), sijaitsee rataosuudella Berliini–Frankfurt (Oder), joka on osa Pariisi–Varsova-rataa. Fürstenwalden keskustan eteläpuolitse kulkee moottoritie Bundesautobahn 12..

## Lähteet

## Aiheesta muualla
*Fürstenwalde/Spree, Brandenburg, Saksa — Sunrise, Sunset and Daylength
Kotikuri (parisuhde)

**Kotikurilla** (, lyh. DD) tarkoitetaan osapuolten vapaaehtoiseen suostumukseen perustuvaa parisuhdemuotoa, jossa suhde on jaettu selkeästi dominoivaan ja alistuvaan rooleihin. Kotikuri ei ole sukupuoleen tai uskontoon sidottua.

Kotikurisuhteessa voi toteutua esimerkiksi seuraavia piirteitä:

* Dominoivalla osapuolella on viimeinen sama yhteisiin päätöksiin.
* Dominoiva käyttää rangaistuksia (esimerkiksi piiskausta) ja palkkioita, joilla ohjaa alistuvan osapuolen toimintaa.
* Dominoiva kouluttaa alistuvaa osapuolta.
* Kotityöt ja tehtävät on selkeästi jaettu.

Kotikurin tarkoituksena voi olla:

* Seksuaalisen mielihyvän tuottaminen yhdelle tai useammalle osapuolelle.
* Pattitilanteiden ja riitojen vähentäminen, koska riitojen ratkaisemiseen on nopeampi päätöksentekomalli.
* Paikallaan seisovan parisuhteen uudelleenherättäminen.
* Alistuva osapuoli haluaa välttää vastuun kantamista sekä valintojen tekemistä ja haluaa siten nauttia stressivapaasta elämästä.
* Alistuva osapuoli haluaa kasvaa henkisesti (esimerkiksi käytöstavat, itsevarmuus), muttei usko pystyvänsä siihen muuten kuin voimakkaan ulkopuolisen voiman ohjaamana.
* Dominoiva osapuoli haluaa kantaa vastuuta, kouluttaa toista osapuolta sekä nauttia roolin tuomasta vallan tunteesta.
* Uskonnollinen elämäntapa (esimerkiksi *Christian Domestic Discipline,* CDD).

Rajanveto kotikurisuhteen ja BDSM-suhteen välillä on tulkinnanvarainen. Kotikurisuhde voidaan nähdä myös sadomasokistisena fetissinä.

## Katso myös

* Bondage
Erkner

**Erkner** on kaupunki Brandenburgin osavaltiossa Saksan koillisosassa. Berliinin kupeessa sijaitsevan Erknerin elinkeinoja on muun muassa kemianteollisuus.

## Maantiede
Erkner sijaitsee Pohjois-Saksan alangolla noin 25 kilometriä Berliinin keskikaupungilta kaakkoon. Kaakkoiskolkan pientä metsäaluetta lukuunottamatta Erknerin alue sijaitsee Berliinin kehämoottoritien sisäpuolella.

## Historia

Varhaisin asiakirjamaininta Erkneristä on vuodelta 1579 muodossa Archenow. Vuonna 1701 paikkakunnan taloluku oli seitsemän. Kymmenen vuotta myöhemmin avattiin postilinja Berliinistä Erknerin kautta Frankfurt Oderiin. Erkner sai uutta väestöä 1700-luvun puolivälissä alkaneen muuttoliikkeen myötä. 1800-luvulla paikkakunta teollistui ja sai rautatieyhteyden 1842. Helmikuussa 1889 sen nimeksi virallistettiin Erkner. Vuonna 1905 väkiluku oli yli kolme tuhatta. Monet kehityshankkeet kaatuivat ensimmäiseen maailmansotaan. Sotien välisenä aikana väkiluku kasvoi: vuonna 1941 asukkaita oli yli 9&nbsp;000. Erkneriä pommitettiin voimakkaasti 8. maaliskuuta 1944. Toisen maailmansodan jälkeen Erkner jäi Neuvostoliiton valtapiiriin. Paikkakunnalla alettiin valmistaa muun muassa muoviraaka-ainetta Trabant-henkilöautojen koreja varten. DDR:n lakkauttamisen yhteydessä Erknerin elinkeinoelämää uudistettiin. Paikkakunta sai kaupunkioikeudet 6. kesäkuuta 1998.

Kirjailija Gerhart Hauptmann asui perheineen Erknerissä 1880-luvulla ja kirjoitti siellä esikoisteoksensa *Vor Sonnenaufgang*. Kaupungissa toimii Gerhart-Hauptmann-museo. Erknerin vanhin kirkko on Genezareth-Kirche, joka rakennettiin 1890-luvulla ja jälleenrakennettiin toisen maailmansodan jälkeen.

## Talous ja liikenne
Erknerin kemianteollisuudella on pitkät perinteet. Erknerin rautatieasema, Bahnhof Erkner, kuuluu Berliinin paikallisjunaliikenteen alueeseen.

## Lähteet

## Aiheesta muualla
*Erkner, Brandenburg, Saksa — Sunrise, Sunset and Daylength